Ser Ryam je bil odločen gospod poveljnik kraljeve garde.
Vendar je že lep čas bolehal. Upam, da je preminil v miru.
Je, vaša milost.
Menda je umrl mirno, v snu.
Molčeče sestre bodo poskrbele za posmrtne ostanke.
Novi gospod poveljnik, ser Harrold,
bi rad čim prej našel zamenjavo za sera Ryama.
Vaša milost. Moji gospodje.
Kraljeva garda mora kmalu spet šteti sedem članov.
S pomočjo Roke sem na dvor povabil več uglednih kandidatov.
Vsi so prestali preizkus.
Že štiri ladje smo izgubili. Zadnja je plula pod mojim praporom.
Na Prehodavcih je izbruhnil spopad,
vi pa pretresate dvorne zadeve.
Če bi radi razpravljali...
Vedeti hočem, kaj bo z mojimi ladjami in mojo posadko.
Krona vam bo dala odškodnino zanje.
Pa družinam posadke tudi. -Nočem odškodnine.
S silo hočem osvojiti Prehodavce in pregnati Hranilca rakov.
Nočem začeti vojne s svobodnimi mesti.
Ti pirati ne predstavljajo svobodnih mest.
Kaj mislite, kdo jim priskrbi ladje in tovor?
Sedem kraljestev se ni nikoli v zgodovini
spustilo v vojno s svobodnimi mesti.
Izguba bi bila namreč neprecenljiva.
Kako naj bi se nas Hranilec rakov bal?
Kraljev brat je nemoteno zasedel Zmajev kamen
in ga utrdil z vojsko zlatih plaščev.
Daemon si ga prisvaja že dobrih pol leta,
pa krona niti ne migne.
Previdno, gospod Corlys...
Če sedite za mizo s kraljem, ne pomeni, da ste mu enaki.
Ukrepal sem, Corlys.
V Pentos in Volantis sem poslal poslanike,
ki bodo skušali skleniti dogovor.
Ladje in vojska so pripravljene.
Prehodavci se bodo sčasoma umirili.
Jezdece zmajev imaš, oče.
Nas pošlji.
Ni tako preprosto, Rhaenyra.
Tako bi razkazali svojo moč. -Vsaj princesa ima načrt.
Mislila sem le...
Morda lahko pametneje izkoristimo princesine darove, vaša milost.
Bi peljali princeso
izbrat novega kraljevega gardista, gospod poveljnik?
Odlična zamisel, vaša milost.
Ta vitez bo varoval tudi tebe. Sama ga izberi.
Ser Desmond Caron.
Sijajen vitez, princesa.
Stopite naprej, ser Desmond.
Ser Desmond, sin sera Roycea Carona,
se je izkazal kot močen in neomajen vitez. Na turnirjih in drugod.
Ko je skozi Kraljevi gozd potoval v Kraljevi pristanek,
je ujel divjega lovca.
Zahvalite se mu za zvesto služenje, princesa.
Zahvaljujemo se vam za zvesto služenje kroni, ser.
Ser Rymun Mallister.
Sin Lymonda Mallisterja, gospoda Morjevahta.
Zmagal je na tekmovanju pri Moštovem dvoru,
ko je zadnji izmed 23 vitezov ostal na konju.
Ser Rymun je postal vitez...
Ima kak vitez izkušnje v boju?
Razen zajetja divjih lovcev?
Ser Criston Cole.
Sin oskrbnika gospoda Črne brambe.
Dobrodošli, ser Criston.
Ste bili v spopadu v viharnih deželah?
Dornijska mejaštva, princesa...
Leto sem se kot pešak boril proti dornijskimi vdori.
Ser Arlan Dondarrion me je povišal v viteza,
ko smo razdejali stolpa ob Koščeni poti.
Sera Cristona Cola sem izbrala.
Ne prenaglite se, princesa.
Ser Criston je nedvomno odličen bojevnik,
toda hiše, kot sta Crakehall in Mallister, so pomembne zaveznice krone.
Morjevaht, denimo,
je naša prva obramba pred plenilci z Železnih otokov.
Turnirski vitezi so.
Očeta mora braniti moški, ki pozna resničen boj.
Kajne?
Seveda, princesa.
Pa načrtujmo umestitev sera Cristona.
Valyrijska prestolnica je zgrajena na ognjeniku, tako kot Zmajev kamen.
Zmajska gospoda, najvišji plemiči,
so živeli tu, pri ognjeniku,
najbliže viru svoje magije in moči.
To je bil Anogrion,
kjer so krvni magi izvajali obrede.
To, kar ste zgradili, je res osupljivo.
O, ne.
Samo zgodovino sem preučil in si priskrbel načrte.
To pa so izdelali kamnoseki.
Verjamete, da je lahko Zahodnje nova Valyrija?
Odvisno ali govorite o svobodnem posestvu na njegovem višku ali zatonu.
Več kot tisoč zmajev
in dovolj mornarice za vsa morja na svetu...
Slave stare Valyrije ne bomo več dosegli.
Sedmero pekel.
Povej mi, kako je Rhaenyra?
Kako to mislite?
Te dni mi nameni le nekaj besed.
Mogoče težko spregovori
o osebnih zadevah.
Trajalo bo.
Kot ko sem jaz izgubila mater.
Želim si, da bi se mi približala.
Kaj, če bi se vi njej?
Včasih bi se raje srečal s samim Črnim strahom
kot s petnajstletno hčerko.
Mislim, da bi se vam odprla, če bi jo spodbudili.
Tako blagi ste, vaša milost.
Saj Rhaenyri ne omenjaš najinih pogovorov, ne?
Samo...
Bojim se, da jih ne bi razumela.
Ne, vaša milost.
Mama je umrla pred le pol leta.
Pa že skušajo očetu najti ženo, mene pa izriniti kot naslednico.
Poznam take. V skrivnih svetih kujejo načrte,
takoj ko me ni zraven.
Ne skrbi za zadeve gospodov in kraljev.
Pa kaj, če se oče znova poroči?
Tvoj oče te ima rad.
Tebe je izbral za naslednico.
Ni me izbral. Samo Daemona je odrinil.
Poklekni z mano.
Ugotovila sem, da sem lahko tako z mamo.
V tišini te septe čutim,
da sem ji blizu.
Vem, da zveni neumno. -Meni se ne zdi.
Dobro.
Mislim, da bi lahko ti poskusila.
Jaz...
Če ne zame, morda zanje.
Kaj naj rečem?
Kar koli želiš.
Samo ti in bogovi boste vedeli.
Želim, da me ne bi videl le kot svojo deklico.
Tudi moj oče ne pozna jezika deklet.
Če hočem govoriti z njim,
se moram jaz potruditi.
Hvala.
Vaša milost.
Vesel sem, da smo se dobili.
Vem, da je bilo danes nekaj jeze,
ampak hočem vama povedati, kako cenim vez med našima hišama.
Nazadnje je Rhaenys moja najljubša sestrična.
Oprostite za ton v malem svetu, vaša milost.
Nisem vas hotel žaliti.
Vaša flota je ena najpomembnejših sil kraljestva, gospod Corlys.
Razumite pa,
da se moram kot kralj izogniti vojni, dokler ni ta neizbežna.
Nihče od nas ne želi vojne.
Lahko povem naravnost, vaša milost?
Vedno cenim, če moji svetniki govorijo brez zadržkov.
Bojim se, da so oči sovražnikov ta hip uprte v Rdečo trdnjavo.
Kraljica je preminila.
Prvič v zgodovini je naslednica Železnega prestola deklica.
Razdedinjeni kraljev brat
si je nemoteno prilastil Targaryenov sedež na Zmajevem kamnu.
Zdaj pa je tuja sila ustvarila kolonijo
na naši ključni pomorski poti.
Navdihujoč portret mojega kraljestva ste naslikali.
Iskren je, bratranec.
Krona se zdi ta hip zelo ranljiva.
Bi samo z brezglavim vdorom na Prehodavce
dokazali nasprotno?
Če se želimo izogniti nevihti, lahko zaplujemo vanjo ali jo obplujemo.
Nikoli pa ne smemo čakati, da pride.
Imate kakšen določen predlog, gospod?
Povežite naši družini.
Vzemite najino hčerko Laeno za ženo.
Združite dve veliki preživeli valyrijski hiši.
S krvno vezjo med targaryenskimi zmaji in velaryonsko floto
boste kraljestvu pokazali,
da so veliki časi krone pred nami, ne za nami.
Moram priznati,
da nisem dosti razmišljal o poroki.
Niti pol leta ni, odkar je preminila Aemma.
Kraljestvo pričakuje, da se boste prej ali slej znova poročili,
da bi okrepili rod in imeli več naslednikov.
Ne bi si mogli želeti močnejše partije od Laene.
Nisva veliko govorila.
Odkar...
To obžalujem.
Sproščeno bi si morala povedati, kar misliva.
Rečeš lahko, kar hočeš. Kralj si.
Tvojo mater sem ljubil.
Močno.
Tako kot jaz.
Ser Harrold je zbral lepo skupino turnirskih vitezov.
Med izpraševanjem pa sem ugotovila, da ima samo ser Criston
prave izkušnje na bojišču.
Dober vitez kraljeve garde bo.
Danes na malem svetu... -Pozabi.
Mislila sem, da sem nekaj uvidela... -Mlada si.
Naučila se boš.
To je najboljša možnost, da rešimo prst, vaša milost.
Ličinke bodo odstranile odmrlo meso in, upajmo, ustavile gnitje.
Ja.
Danes sem sprejel v avdienco
gospoda Corlysa in princeso Rhaenys.
Zelo dobrohotno od vas, vaša milost.
Gospod Corlys je to gotovo cenil.
Poroko je predlagal.
S kom, vaša milost?
Z gospo Laeno.
Da bi združili moč naših hiš
in pokazali, da so veliki časi kraljestva pred nami, ne za nami.
Gospod Corlys je šel predaleč.
O takih zadevah je treba razpravljati v malem svetu.
To pravkar počnem.
Torej?
Kaj mi svetuješ, dragi Otto?
Gospa Laena
je mlada, vaša milost.
Res je, ampak rana, ki jo je zadal veliki svet, še skeli.
Poroka z njuno hčerko bi lepo zgladila zadeve.
In z združenjem dveh velikih valyrijskih hiš
bi ljudem kraljestva pokazali, da smo enotni.
Veliki moister pametno govori.
Bojim se, kaj si bo mislila Rhaenyra. -Je to pomembno, vaša milost?
Njena mati je preminila. Njen oče mora širiti kraljevski rod.
Svojo gospo ženo sem močno ljubil.
Še vedno žalujem za njo.
Če bi jo moral
iz dolžnosti nadomestiti...
Kralj ste, vendar vam ne zavidam.
Kako je bilo jezditi Črni strah?
Zadnji ste jahali Baleriona.
Samo kratek čas, preden je poginil.
Z Balerionom je umrl zadnji spomin na staro Valyrijo.
Toda Vhagar je še živa.
Nekje.
Prevelika je za Zmajsko brezno.
Nekateri menijo, da je prevelika za naš svet.
Veste, kje gnezdi?
Prosim? -Veste, kje je zdaj Vhagar?
Zmajski varuhi menijo, da se je naselila nekje na obali Ozkega morja.
Delavci v Začimbju pravijo, da včasih slišijo njeno pesem.
Menda je žalostna.
Najbrž so lahko tudi zmaji osamljeni.
Vaša milost?
Velika čast bi bila združiti naši hiši, kot sta bili v stari Valyriiji.
Podarila vam bom veliko otrok čiste valyrijske krvi.
Tako bova okrepila kraljevski rod in kraljestvo.
Ti je oče rekel, naj to poveš?
Kaj ti je rekla mati?
Da mi do 14. leta ne bo treba v posteljo z vami.
Moti vas, ne?
Moj oče je kralj.
Njegova dolžnost je, da vzame novo ženo in okrepi rod.
Ne želim poduka iz politike. Vprašala sem, ali vas moti.
Laena je vaša hčer, princesa. Vas moti?
Seveda me.
Ampak razumem, da so taka pravila.
Ne vem pa, ali tudi vi.
Če ste me hoteli razjeziti, vam ni uspelo, princesa.
Ravno nasprotno.
Vaš oče se bo prav kmalu znova poročil,
z mojo hčerko ali katero drugo.
Njegova žena bo rodila naslednike,
in veliko možnosti je, da bo eden moški.
Ko bo deček odrasel, vaš oče pa preminil,
bodo moški kraljestva pričakovali, da bo naslednik on, ne vi.
Kajti taka so pravila.
Ko bom kraljica, bom postavila nova pravila.
Ko bi vsaj bilo tako, Rhaenyra.
Moški kraljestva so že imeli priložnost,
da bi na velikem svetu imenovali kraljico,
pa so jo zavrnili.
Vas so zavrnili, princesa Rhaenys.
Nesojena kraljica.
Pred mano pa so pokleknili kot pred naslednico.
Pa očetove svetovalce spomnite na to, ko jim nosite čaše?
Kruta resnica, ki vam je nihče nima srca povedati, je tale:
Moški bi raje sežgali kraljestvo,
kot da ženska nasledi Železni prestol.
Vaš oče ni bedak.
Mali svet me spodbuja, da se znova poročim.
Menda hoče kraljestvo novo kraljico.
Dobra in prijazna kraljica bi pomirila vaše podanike.
Ima mali svet v mislih kakšno določeno gospo?
Gospod Corlys Velaryon je ponudil roko svoje hčere.
Gospe Laene.
Zelo močna zveza, vaša milost.
Priznati moram, da Laene ne poznam dobro.
Prepričana sem, da je dobra in prijazna.
In da bo uživala v vaši družbi. Kot sem jaz, vaša milost.
Nekaj sem vam prinesla.
Kamnoseke sem prosila, da ga izdelajo.
To je...
Zelo prijazno, Alicent.
Zelo prijazno.
Naprej.
Roka, vaša milost.
Vaša milost, sklical sem nujni sestanek malega sveta.
Zakaj?
Najbolje bo, da to slišite naravnost.
Dobro.
V temni noči se je zgodilo, gospodje, v uri netopirja.
Lopov se je izmuznil.
Kako so lahko ukradli zmajevo jajce
pred nosom 50 zmajskih varuhov?
Princ Daemon je krivec, vaša milost.
Daemon? -Princ je pustil pismo,
ki po mojem vse pojasnjuje.
"Daemon Targaryen, princ Zmajevega kamna
in zakoniti naslednik Železnega prestola z veseljem naznanja,
da bo po tradiciji stare Valyrije
vzel drugo ženo.
Prejela bo naslov gospa Mysaria Zmajevega kamna.
Njena milost je noseča, zato bomo v otrokovo zibko
položili zmajevo jajce po navadi hiše Targaryen."
Princ vas vabi na svojo poroko, vaša milost.
Čez dva dni bo. -Bogovi naj se usmilijo.
Kdo je gospa Mysaria?
Kolikor vemo... -Daemonova kurba.
To ni nič drugega kot upor. -Strinjam se.
Brat me izziva. Če mu odgovorim, bo dobil, kar hoče.
Kraljestvo opazuje, vaša milost.
Kaj bi radi, da naredim?
Ga pošljem na Zid?
Ali dam nasaditi njegovo glavo na kol.
Daemon je zasedel Zmajev kamen,
se obdal z vojsko zlatih plaščev
in ukradel nevarno orožje...
Katero jajce je vzel Daemon?
Zmajevka Sanjski zubelj ga je izvalila, princesa.
To jajce ste izbrali za zibko princa Baelona.
Zberi četico vojakov, Otto.
Daemona bom sam zvlekel pred roko pravice.
Vaša milost.
Oprostite, tega ne morem dovoliti.
Prenevarno je. Daemon je neobvladljiv.
Mene pošljite na Zmajev kamen.
Najlepše dekle ne dvoru si. Zakaj se uničuješ?
Greš nocoj h kralju?
Če želiš.
Dober dan, ser Criston. -Moja gospa.
20 najboljših gardistov sem zbral, gospod Roka.
Tudi ser Harrold se nam bo pridružil.
Prosim, pazite na Roko, ser Criston.
Dobrodošel na Zmajevem kamnu, Otto.
Ne boste več zasedali tega otoka.
Izročili nam boste zmajevo jajce,
razpustili svojo vojsko, nagnali svojo kurbo...
In zapustili Zmajev kamen po ukazu njegove milosti kralja...
Kje je kralj? Ne vidim ga.
Njegova milost se že ne bo ukvarjala s tako farso.
Ser Crispin, ne? -Ser Criston Cole, moj princ.
Ja. Oprostite, nisem si zapomnil.
Morda pa se spomnite, da sem vas vrgel s konja.
Odlično. -Skrajno bedna predstava, Daemon.
Si tako želite kraljeve pozornosti,
da se plazite naokoli kot navaden tat?
Samo tradicije svoje hiše se držim.
Kot se je brat glede naslednika.
Tradicija velja za kraljeve otroke,
ne za pankrte, ki jih nosi navadna kurba.
Gospa Mysaria bo moja žena. -To je ogabno.
Z vsakim dihom mažete svoje ime, svojo hišo in bratovo vladanje.
Najina ljubezen ne pozna naslovov in tradicij.
In vi, možje mestne straže, pomagate princu pri izdaji?
Kralj me je postavil za njihovega poveljnika. Zvesti so mi.
Po jajce si prišel.
Izvoli.
Ste nori?
Tega ne bi preživeli. -K sreči tudi vi ne.
Če tu izberete nasilje, ste svojemu kralju napovedali vojno.
Čudovito.
Tudi če se konča s smrtjo vašega nerojenega otroka in njegove matere?
Spravite meče nazaj v nožnico. Vsi.
Zakaj ste tu, princesa? -Da bi preprečila prelivanje krvi.
Ser Criston, pospremite princeso na varno.
Ne splašite Syrax, gospodje. Zaščitniška je do mene.
Oče me je imenoval za princeso Zmajevega kamna.
V mojem gradu živiš, stric.
Ne, dokler ne odrasteš.
Razjezil si svojega kralja.
Ne vem, zakaj.
Danes proslavljamo. Poročil se bom.
Ženo že imaš.
Nisem je sam izbral.
Pa si moral ukrasti jajce mojega brata?
Ko si se rodila, si si zibko delila z zmajem.
Za svojega otroka hočem enako.
Boš dobil otroka?
Nekega dne.
Pred tabo stojim, stric.
Zaradi mene si jezen.
Zaradi mene so te razdedinili.
Če hočeš biti spet naslednik, me boš moral ubiti.
Naredi to.
Pa bo opravljeno.
Si oznanil, da se bova poročila?
Jutri.
In da nosim otroka.
Tvojega otroka.
Morda lahko po poroki to uresničiva.
Davno sem poskrbela, da nikoli ne bom rodila.
Dobro. Otroci so lahko nadležna bitja.
Prisegel si, da me boš varoval, Daemon.
Zmajev kamen je precej varen.
Dokler se kralj ne odloči spet osvojiti družinskega doma.
Njegovi možje morda ne bodo nasadili prinčeve glave na kol.
Kaj pa bodo naredili z navadno kurbo,
s katero naj bi se poročil in ji naredil otroka?
Nihče ti ne bo nič naredil.
Raje ne pomislim, kolikokrat so me prodali kot lastnino.
Najprej v domovini, ki se je ne spomnim več.
Večinoma sem živela v strahu.
Z mano si varna. Prisežem.
Targaryen si.
Lahko si privoščiš trapaste igrice s kraljem. Jaz pa ne.
Nisem ti prišla služit zaradi zlata, moči ali položaja.
Prišla sem, da bi me rešil. -Rešil?
Česa?
Strahu.
Nikar, gospod Lyonel.
Vaše nepristransko mnenje bi rad.
Samo to vam vedno ponujam, vaša milost.
Odkar so nadmoistri prebrali moje ime v velikem svetu,
čutim zavistni pogled Corlysa Velaryona z druge strani Zaliva črne vode.
Na najvišjem sedežu kraljestva sedite, vaša milost.
Ponosni ljudje ne marajo gledati navzgor.
Ja.
Laena Velaryon.
Gospod Corlys je vaš gospodar ladij.
Ona pa je najstarejša hčer najbogatejše hiše kraljestva.
Izhaja iz brezhibne valyrijske veje
in ima targaryensko kri.
Kaj bi vas lahko motilo? -Dvanajst let ima.
Dozorela bo.
Nisem se želel znova poročiti.
Kot kralj imate pravico do vsega.
Tudi do stvari, ki jih nočete.
Poroke ne boste mogli dolgo odlagati.
Pa če zavrnem ponudbo gospoda Corlysa?
Tega verjetno ne bi dobro sprejel.
Z ničimer ne bo zadovoljen, razen z neposredno povezavo z Železnim prestolom.
Pomislite tudi, da nas čaka
vojna na Prehodavcih.
In da Morska kača poseduje skoraj pol ladij kraljestva.
Ne bi si jih drznil zadržati, če bi jih kraljestvo potrebovalo.
Kdo pa je, da bi me zastraševal? -Nihče, vaša milost.
Toda Naplavško je bolje imeti za zaveznika kot sovražnika.
Morska kača je pošteno igral za človeka svojega položaja.
Če res hočete moje nepristransko mnenje... -Ja.
Vzemite Laeno Velaryon, vaša milost.
Ustrezite gospodu Corlysu, pa bo vedno vaš zaveznik.
Vaša milost. Princesa se je vrnila z Zmajevega kamna.
Z Zmajevega kamna?
Vaša milost.
Nisi me ubogala.
Brez besed si odletela iz Kraljevega pristanka.
In ukrepala brez dovoljenja krone.
Moja edina naslednica si!
Lahko bi te ubili!
Smem sesti?
Na Zmajev kamen si šla.
In brez prelivanja krvi dobila zmajevo jajce.
Mislim, da tega ser Otto sam ne bi dosegel.
Ja, no...
Včasih pozabim, kako podobni sta si.
Odsotnost tvoje mame
je rana, ki se nikoli ne bo zacelila.
Brez nje
Rdeča trdnjava nima topline in je verjetno ne bo več imela.
Všeč mi je, da si to rekel.
Tako vem, da v svoji žalosti nisem sama.
Želim si, da bi bolje vedel,
kaj naj bi ti rekel po tistem.
Nisem hotel uvideti, da moja hči tako hitro odrašča.
Ampak vem,
da razume, kaj zdaj pričakujejo od mene.
Kralj se mora znova poročiti.
Tvoja mati je nenadomestljiva.
Tudi ti si nenadomestljiva kot naslednica.
Vendar si moja edina naslednica.
In naš rod je ranljiv. Zlahka bi se končal.
Če se znova poročim, se bomo lažje ubranili.
Pred kom?
Pred vsemi, ki bi nas izzvali.
Nočem, da bi se odtujila.
Kralj si.
Najprej moraš služiti kraljestvu.
Mati bi to razumela.
Kot razumem jaz.
Lahko bi si mislili.
Železni otoki se držijo samo svojih zakonov.
Obdavčiti bi jih morali.
Dobro jutro, gospoda.
Odločil sem se, da se znova poročim.
Vzel bom...
Gospo Alicent Hightower...
Še pred koncem pomladi.
To nima nobenega smisla.
Moja hiša je valyrijska,
največja sila kraljestva.
In jaz sem vaš kralj.
Rhaenyra.
Hiša Velaryon izvira iz stare Valyrije.
Starejša je celo od hiše Targaryen...
Po nekaterih zapisih.
Toda v nasprotju s Targaryeni nismo bili zmajska gospoda.
Moja hiša se je stoletja trudoma preživljala z morjem.
Odločno in s kančkom sreče.
Ko sem nasledil prestol v Naplavškem...
Sem vedel, kaj hočem.
Zato sem si to tudi vzel.
V nasprotju z drugimi gospodi kraljestva sem na svojih plečih
zgradil visok položaj hiše.
Od nekdaj se mi je zdelo, da sva iz istega testa.
Nisem vedel, da je bil vaš brat kralj.
Oba sva si morala sama utreti pot.
Prevečkrat so naju spregledali.
Ste me povabili v Naplavško, da bi me spomnili na moj nizek položaj
ali je kakšen drug razlog?
Ste slišali za težave na Prehodavcih?
Neki myrski princ hrani rake z mornarji Zahodnjega.
Kralja sem prosil, da mi dovoli tja poslati mornarico.
Pa me je zavrnil.
Bratu to nikoli ni šlo od rok.
Kaj?
Kraljevanje.
Hranilca rakov podpirajo močne sile svobodnih mest,
ki bi rade oslabile Zahodnje.
In ker se kralj ni zmenil za to, je dobil moč.
Če te ladijske poti propadejo,
bo moja hiša ohromljena.
Ne bom dovolil, da Naplavško obuboža, medtem so se kralj kratkočasi
z gostijami, plesi in turnirji.
Čez brata lahko rečem, kar hočem.
Vi pa ne.
Zaseda na Prehodvacih je za vas priložnost,
da dokažete svojo vrednost vsem, ki dvomijo vanjo.
Druga sinova kraljestev sva, Daemon.
Vrednost nama ni podarjena.
Dokazati jo morava.